Foto: Kristina Štedul Fabac/Pixsell



U DUGOJ RESI u tijeku je očevid nakon kojega će biti poznato što je uzrokovalo požar na automobilu karlovačkih registarskih oznaka u vlasništvu 37-godišnjeg Zdravka Kirinčića, bivšeg dopredsjednika Mladeži HDZ-a Karlovačke županije.



Sumnja se da je požar podmetnut. Kako javlja KAportal, vlasnik Opel Astre smatra da se nikome nije zamjerio te da je u pitanju vandalski čin. Krinčić je KAportalu kazao kako nije više aktivan u stranc. "Ne znam što bih rekao, još sam u šoku zbog svega. Ne sumnjam na nikoga", dodao je.



Uz navedeni automobil, oštećen je još jedan koji je bio parkiran pored.

